פיגועי טרור נגד ישראלים בישראל ובשטחים בשנות ה-80 של המאה ה-20

רשימת פיגועי טרור נגד ישראלים שהתרחשו במדינת ישראל ובשטחים במהלך שנות ה-80 של המאה ה-20.

כרוניקה

1980 
  16 בפברואר – בפיגוע ברצועת עזה הוטלו רימוני יד על קבוצה של ישראלים. 3 אזרחים ישראלים נרצחו ו-5 נפצעו.
  7 באפריל – פיגוע המיקוח במשגב עם – 2 אזרחים ישראלים (בהם פעוט בן שנתיים וחצי) וחייל נרצחו בפעולת טרור של החזית העממית לשחרור פלסטין בקיבוץ משגב עם.
  2 במאי – הפיגוע בבית הדסה – מחבלים תוקפים יהודים תלמידי ישיבה מקריית ארבע שהיו בדרכם לבית הדסה בחברון. שישה נרצחו ו-16 נפצעו.
  יוני – מסוכל ניסיון של חוליית מחבלים לחדור לישראל מלבנון באמצעות כדור פורח.

 יוני – מאהר וכרים יונס תושבי עארה חטפו את החייל אברהם ברומברג ירו בראשו וזרקו אותו ליד פרדס חנה. החייל נמצא כעבור יומיים ואושפז בבית החולים רמב"ם עד למותו.
  24 באוגוסט – יהודי נרצח ו-11 נפצעו בפיגוע תופת בתחנת דלק בנווה אילן.
  28 באוגוסט – עשרות פצועים בפיצוץ מטען חבלה בתחנת הרכבת ההיסטורית של ירושלים בירושלים, אחד הפצועים נפטר מפצעיו לאחר חודש.

1981 
  11 בינואר – בפיגוע בקרבת העיירה ג'באליה שברצועת עזה נרצח נהג מונית ישראלי מרחובות.
 8 באפריל – בפיגוע באולם השמחות "שולחן דור" בירושלים הושלך רימון יד על חתונה יהודית. אזרח ישראלי נרצח ו-2 נפצעו.
  29 ביולי – בפיגוע בקרבת הקיבוץ מעלה החמישה נפצעו 4 ישראלים.

1982 
 11 ביוני – רצח דפנה כרמון יהודיה נחטפה, נאנסה ונרצחה על ידי ערבים בחיפה. גופתה נמצאה כחודש לאחר מכן בפארק הכרמל. הטענות לאונס וזיהוי הרוצחים נעשו על פי הודאתם, שלטענתם הייתה כוזבת והוצאה מהם בכח. לעומת זאת ידיד שלה עבריין ששמו מתחיל באות פ התכחש לכך שהכיר אותה אף שהמתין לה ערב ערב במקום עבודתה.
  3 באוקטובר – בפיגוע באוטובוס חיילים בעאליי נרצחו 6 חיילי צה"ל במארב מחבלים.
 17 ביולי – יהודי נפצע אנוש בפיגוע ירי מול ילדיו וחברו בבית לחם ונפטר מפצעיו באותו היום.
 21 בספטמבר – שומר יהודי נרצח בבית החולים מאיר בכפר סבא.

1983 
  29 בינואר – יהודיה נפצעה אנוש מזריקת אבנים ליד דאהרייה מותה נקבע שבועיים ויום לאחר מכן.
  14 בפברואר – יהודי נרצח בשכונת א-רימאל בעזה בעת שקנה בחנות על ידי מחבל שירה בו מטווח אפס.
  10 במאי – יהודי נרצח על ידי מחבל עזתי בפיגוע ירי ברצועת עזה בעת שקנה בשוק.
  21 במאי – דוד בוכרה נחטף ונרצח על ידי מחבלים מטולכרם, גופתו נמצאה לאחר חצי שנה בלבד.
  7 ביולי – רצח אשר אהרן גרוס – בפיגוע דקירה בסמוך לשוק הערבי הישן בחברון נדקר בחור ישראלי-אמריקאי מישיבת שבי חברון בידי צוות מחבלים, ונשקו נחטף. בית החולים הנסיכה עאליה בחברון סירב לקבלו כשהתבררה טעותו של המפנה הערבי וגרוס זוהה כיהודי.
 6 בדצמבר – הפיגוע באוטובוס בקו 18 בירושלים (1983) – פיגוע תופת באוטובוס ברחוב הרצל בירושלים, בפיגוע נפצעו 44 ונרצחו שישה.
  8 בדצמבר – רצח דני כץ – חמישה ערבים ישראלים תושבי סכנין והאזור אנסו, הכו ורצחו את הנער הישראלי בן ה-14 דני כץ על רקע לאומני. הפיגוע זעזע את הציבור הישראלי בשל אופיו הברוטלי וסימל בעיני רבים בציבור הישראלי את ההידרדרות בתחושת הביטחון האישי של אזרחי המדינה.

1984 
  7 במרץ – הפיגוע באשדוד (1984) – 3 יהודים נרצחו באשדוד לאחר שרימון הוטמן בשק הקניות של אחד מהם על ידי מחבלים מעזה.
 2 באפריל – התקפת מחבלים ברחוב המלך ג'ורג' בירושלים. בפיגוע נרצח יהודי ונפצעו עשרות אנשים.
  12 באפריל – משבר בני הערובה בקו 300 של אגד – ארבעה מחבלים משתלטים על אוטובוס ולוקחים את נוסעיו כבני ערובה. למחרת, בפעולת חילוץ, נהרגת אחת החטופות ושניים מהחוטפים. שני מחבלים אחרים שהוצאו חיים מהאוטובוס מוצאים להורג על ידי אנשי השב"כ.
  6 באוגוסט – רצח משה תמם, חייל צה"ל נחטף ונרצח על ידי חוליית 4 מחבלים ערבים ישראלים ביניהם וליד דקה.
  24 באוגוסט – יהודי תושב טבריה נפצע קשה בפיגוע ירי בג'נין כשקנה מתנה ליום הולדת בנו ונפטר כתוצאה מפציעתו ב-1999.
  19 באוקטובר – ספינת דבור של חיל הים משמידה סירת גומי שבה שני מחבלים שתכננו לבצע פיגוע מיקוח. בחילופי האש נפצעים שני חיילי צה"ל.
  22 באוקטובר – הרצח בכרמיזן. רצח שני סטודנטים ישראלים חברי שלום עכשיו בידי מחבל פלסטיני, סמוך למנזר כרמיזן ליד בית לחם. הרצח נדון בהרחבה בכנסת ובעיתונות במשך כמה שנים. המחבל הביע חרטה, גם לקראת שחרורו כהכנה לחידוש משא ומתן מדיני עם הפלסטינים בשנת 2013. כשהשתחרר התראיין וסיפר כיצד רצח אותם בדם קר ועל הסיפוק שהיה לו לאחר מכן.

1985 
  25 בינואר – יהודי שהסיע עובד ערבי מקלקיליה נרצח לאחר שנזרקו לרכבו 2 בקבוקי תבערה.
  19 באפריל – נהג מונית יהודי שהסיע 3 ערבים לכפר ענאתה נרצח ביריות על ידי המחבלים.
  27 ביוני – בפיגוע ביער משואה נרצח זוג ישראלי על ידי מחבלים.
  21 ביולי – מורה ועובדת מפת"ן (לאה אלמקייס ויוסף אליהו מעפולה) שנסעו לגלבוע לצורך תכנון טיול למוסד בו עבדו, הרכב בו נסעו השניים נמצא נטוש בכניסה לג'נין, גופותיהם של השניים נמצאו במערה בגלבוע, ומחקירת השב"כ עלה ששלושה מחבלים התנפלו עליהם ורצחו את המורה בירי ואת העובדת בחניקה בחבל.
  24 באוגוסט יהודי נסע עם אשתו לטולכרם, ונרצח בפיגוע ירי ממחבלים, אשתו נפצעה בינוני. 
  5 בספטמבר – בפיגוע דקירה ברצועת עזה נפצע ישראלי.
 29 בספטמבר מטען חבלה התפוצץ בשוק הטורקי בחיפה, עשרות נפצעו, אחד מהם נפטר כחודש וחצי לאחר הפיגוע.
  2 באוקטובר שני בני זוג שטיילו בעין קובי נורו למוות באמצע המסלול בידי מחבלים ערבים.
  5 באוקטובר – בפיגוע מדרום מערב לירושלים נרצח זוג ישראלי.
  5 בדצמבר – חייל צה"ל עלה על טרמפ ונרצח ליד מושב מזור.

1986 
  2 בינואר נהג מונית נרצח על ידי מחבלים ביום הרביעי לעבודתו ליד האצטדיון העירוני לוד.
 30 בינואר – בפיגוע ירי בירושלים נרצח שוטר ונפצעו 2 אזרחים.
 6 במרץ יהודי מירושלים נרצח על ידי קבלן ממזרח העיר שעבד אצלו.
 19 במרץ – בפיגוע מכונית תופת בירושלים נרצח ישראלי ונפצעו 3 נוספים.
 8 באפריל – פצצה הושלכה על אוטובוס בירושלים. 9 אנשים נפצעים בפיגוע.
 8 באפריל – בפיגוע בעפולה נפצע חייל צה"ל.
  12 באפריל – יריות נפתחו במארב אל עבר אוטובוס של קו 468 מתל אביב באזור נווה צוף, נהג האוטובוס נפצע קשה ונפטר 10 ימים לאחר מכן.
  13 באפריל – ישראלית נרצחה בידי מחבל ערבי ממזרח ירושלים שחיכה לה במשרדה.
 5 ביוני – בפיגוע בסופרמרקט בירושלים נפצעו 2 ישראלים.
 30 ביוני – בפיגועים שבוצעו בשני אוטובוסים שונים בירושלים נפצעו בסך הכל 6 ישראלים.
  10 ביולי – מחבלים ניסו לחדור לישראל מלבנון דרך הים באזור ראש הנקרה. בקרב שהתפתח בינם לחיילי צה"ל במקום נהרגו שלושת המחבלים, נהרגו גם 2 חיילי צה"ל, ונפצעו 9 חיילי צה"ל.
  20 ביולי – בפיגוע בתל אביב נפצע נער ישראלי.
  24 ביולי – פיגוע זריקת רימון של ארגון החזית העממית ביריחו על טיול של חוגי סיור כרמיאל, בפיגוע נפצעו 13 מטיילים חלקם קשה.
 22 באוגוסט – בפיגוע דקירה בירושלים נרצחו 2 חיילי צה"ל
 29 באוגוסט – בפיגוע דקירה בירושלים נדקר הרב משה מאיר פראג.
  27 בספטמבר ישראלי תושב אשקלון נסע עם חברו לשוק בעזה, כשעצר לקנות ענבים בעת שהיה בחנות מחבל שיסף את גרונו והוא נפטר בדרכו לבית החולים.
  7 באוקטובר ישראלי תושב אשקלון נסע למקום עבודתו למוסך בעזה, כשעצר להוציא משהו מתא המטען שלו מחבל דקר אותו בגבו.
  15 באוקטובר 3 רימונים נזרקו אל עבר טקס השבעה צבאי של חטיבת גבעתי בכותל המערבי, כתוצאה מהפיצוץ נרצח אביו של אחד החיילים שהושבעו. 
 26 באוקטובר – ישראלי נפצע כאשר חוליית טרור פלסטינית ניסתה להשתלט על אוטובוס תלמידים.
 15 בנובמבר – בפיגוע דקירה בירושלים נרצח תלמיד ישיבת אור שמח על ידי שלושה מחבלים כאשר עשה דרכו הביתה מהעיר העתיקה, הנרצח תקף את אחד המחבלים, אך התמוטט ומת.

1987 
 19 בינואר – בפיגוע דקירה ליד שער שכם בירושלים נפצעו 2 בני נוער.
 22 בפברואר – בפיגוע רימון בירושלים נפצעו 17 אנשים, כולל 12 חיילי צה"ל
  11 באפריל – רצח עופרה וטל מוזס – מחבל פלסטיני משליך בקבוק תבערה לעבר מכונית בה נסעה משפחת מוזס מאלפי מנשה, סמוך לכפר הפלסטיני חבלה. בפיגוע נרצחו אם המשפחה עופרה מוזס, והילד טל מוזס שמת מפצעיו לאחר שלושה חודשים.
 19 במאי – בפיגוע דקירה בתל אביב נרצח חייל צה"ל.
  20 במאי – ילד בן 9 שיצא לרכב על אופניו ביישוב אלון מורה נרצח בברוטליות על ידי מחבלים שריצצו את גולגולתו והחביאו אותה במערה ליד היישוב.
  25 במאי – פיגוע ירי במעבר קרני מחבל ירה בפתאומיות באב ובנו שנסעו לעזה, הילד ניצל אך האב נפטר כתוצאה מהירי והמחבל נמלט.
 28 ביוני – בפיגוע בחוף הים בחיפה נפצעו 2 ישראלים.
 3 ביולי – בפיגוע באוטובוס בירושלים נפצעו 2 ישראלים.
 27 באוגוסט – בפיגוע באוטובוס צה"לי בתל אביב נפצעו 5 ישראלים.
 21 בספטמבר – מחבל מתנפל על צעירה בחצר בית ברחוב פינסקר בתל אביב.
 22 בספטמבר – בפיגוע דקירה בתל אביב נרצחו 2 חיילי צה"ל.
 11 באוקטובר – בפיגוע ירי בירושלים נרצח ישראלי לאחר שהלך עם בת זוגו לכותל.
  25 בנובמבר – ליל הגלשונים – מחבלים פלסטינים חדרו לישראל מדרום לבנון באמצעות גלשני רוח ופתחו במתקפת פתע נגד חיילי צה"ל. בעוד שאחד המחבלים נחת בטעות ברצועת הביטחון ונהרג על ידי כוחות צה"ל, המחבל השני הצליח לחדור לבסיס צה"ל, רצח 6 חיילי צה"ל, ופצע 8 חיילים נוספים לפני שנורה למוות.
 26 בנובמבר – 5 פצועים, רובם חיילים, בפיצוץ תחנת אוטובוס של צה"ל.
 1 בדצמבר – חייל צה"ל נפצע ממחבל שחדר לישראל ממצרים.
  6 בדצמבר – בפיגוע דקירה בעזה נרצח ישראלי.
 30 בדצמבר – באור יהודה נפצעו 2 ישראלים ממעטפת נפץ.

1988 
  14 בינואר – ישראלי נרצח בחניקה בתל אביב על ידי ערבי שהיה חבר לעבודתו, גופתו נחטפה ונזרקה כשלושים קילומטר מל אביב בדרך לירושלים.
  21 בינואר – חייל צה"ל נפצע בהתקפה שבוצעה על ידי שלושה מחבלים שחדרו לישראל מלבנון.
  4 בפברואר – 2 חיילי צה"ל נרצחו וחייל אחד נפצע בהתקפה שבוצעה על ידי מחבלים שחדרו לישראל מלבנון.
  7 במרץ – אוטובוס האמהות – אוטובוס שהוביל עובדים (רובן נשים) לקריה למחקר גרעיני בדימונה נחטף על ידי שלושה מחבלים פלסטינים אשר לקחו את 11 הנוסעים כבני ערובה ואיימו לרצוח את נוסעיו בזה אחר זה אם לא ישוחררו אסירים פלסטינים מבתי הכלא בישראל. לאחר שהמחבלים ירו למוות באחד הנוסעים החל מבצע ההשתלטות על האוטובוס שנמשך 40 שניות ובמהלך נהרגו שלושת החוטפים יחד עם אחד מבני הערובה.
  6 באפריל – במהלך פעילות נוער של נערים מאלון מורה פורצות מהומות והקבוצה נכנסת לכפר ביתא ובכפר נרצחה אחת הנערות שהיו בטיול.
  26 באפריל – 2 חיילי צה"ל נרצחו ו-2 חיילים נפצעו בהתקפה שבוצעה על ידי שלושה מחבלים שחדרו לישראל מלבנון.
 2 ביוני – שני חברים תלמידי ישיבות משכונת שערי חסד בירושלים הלכו לגן סאקר מחבלת ערביה ירתה בהם מספר כדורים ורצחה את אחד מהם.
  20 ביוני – חקלאי תושב שקף הותקף בידי חוליית מחבלים על ידי סכנים ואלות.
  22 ביוני – 2 ישראלים נפצעו בהתקפה שבוצעה על ידי שני מחבלים שחדרו לישראל מלבנון.
  3 באוגוסט – שלושה מחבלים שנשלחו מרצועת עזה על ידי אחמד יאסין פלשו לשטח המושב שפיר פרצו לבית משפחת וייס ורצחו את אם המשפחה.
  10 באוגוסט – מחבלים מהכפר אל בירה שבשומרון רצחו נערה ישראלית פעילת מפ"ם, באזור התעשייה של הכפר, לאחר שזו באה על דעת עצמה לדבר על דו קיום.
 20 באוגוסט – בפיגוע רימון במרכז קניות בחיפה נפצעו 25 אנשים.
  27 באוגוסט – מחבל תקף ילד בקריית טבעון שחזר מבית הכנסת והיה בדרכו למסיבת יום הולדת של חברו.
 2 באוקטובר – בפיגוע בירושלים נפצעו 3 ילדות מפצצה שהוסתרה בחלה.
  30 באוקטובר – הפיגוע בקו 961: שלושה מחבלים זרקו בקבוקי תבערה על אוטובוס מטבריה לירושלים. האוטובוס נשרף וכל הנוסעים נמלטו למעט משפחת וייס שנשרפו חיים, והחייל דוד דלרוזה שנפטר חודש וחצי לאחר הפיגוע.
  13 בדצמבר – מחבל רוצץ את ראשו של יעקב פרג, תושב הר ברכה לאחר שהתבקש לצאת משטח אש.

1989 
 5 בינואר  – מספר מחבלים עלו על מכונית של תושב פתח תקווה בצומת יקיר ורצחו אותו.
 8 בפברואר – ישראלי נרצח במכוניתו ליד אלפי מנשה עקב בקבוק תבערה ששרף את מכוניתו.
  16 בפברואר – חטיפת ורציחת סמל אבי סספורטס – נחטף ונרצח החייל אבי סספורטס לאחר שעלה לטרמפ בצומת הודיה. תמורת שחרורו נדרש שחרורם של 1,500 מחבלים. גופתו נמצאה לאחר שלושה חודשים.
  14 במרץ – מחבל מלבנון נכנס לבית בנהריה ורצח את דיירת הבית בפטיש.
  17 במרץ – חייל צה"ל נרצח וחייל נוסף נפצע בהתקפה שבוצעה על ידי מחבלים שחדרו לישראל מירדן.
  21 במרץ – פיגוע הדקירה בחגיגות פורים בתל אביב – המחבל מוחמד זקות, שעבד כפועל בניין בתל אביב דוקר באמצעות סכין קומנדו שני ישראלים, אזרח אחד נרצח, ואדם נוסף נפצע באופן קשה כאשר נדקר בחלק האחורי של ראשו ובעמוד השדרה.
  3 במאי – חטיפת ורציחת רב-טוראי אילן סעדון – חייל צה"ל רב-טוראי אילן סעדון נחטף ונרצח על ידי אנשי חמאס.
 3 במאי – בפיגוע דקירה בירושלים נרצחו 2 ישראלים ונפצעו 3 אנשים נוספים.
  17 ביוני – שני רועי צאן ערביים דקרו למוות תושב אריאל שטייל באזור.
 22 ביוני – פרופסור מנחם שטרן, מומחה עולמי לתולדות עם ישראל נדקר למוות בידי מחבל בעמק המצלבה בירושלים.
 28 ביוני – בפיגוע בשוק ברמלה נפצעו 3 ישראלים.
  6 ביולי – הפיגוע בקו 405 בסמוך לקריית יערים – מחבל מדרדר את אוטובוס אגד קו 405, לתהום ליד קריית יערים וגורם למותם של 16 ישראלים. ארגון הג'יהאד האסלאמי נטל אחריות לפיגוע.
  14 ביולי – שני פועלים ערבים צעירים נכנסו לבית בגן יבנה ודקרו למוות את אחד מדיירי הבית.
  28 ביולי – יהודי תושב ירושלים נרצח בביתו על ידי תושב מזרח ירושלים.
 4 באוגוסט – שני ערבים חטפו שני נערים שהיו בדרכם להיפגש עם חברותיהם, ודקרו אותם למוות.
  14 באוגוסט – בקבוקי תבערה נזרקו אל עבר רכב של יהודים באל בירה הנהג מת מפצעיו שבועיים וחצי לאחר מכן מכיוון שנכווה קשות כאשר ניסה להציל את חבריו.
  7 בספטמבר – עובד בית האופרה בתל אביב נדקר למוות על ידי ערבי שהיה חברו לעבודה בעת שישן.
 9 בספטמבר – נהג אוטובוס נדקר על ידי מחבל פלסטיני אשר מנסה להשתלט על האוטובוס ולרסק אותו בכביש תל אביב-ירושלים. הנוסעים מצליחים להכניע את המחבל.
  20 באוקטובר – פיגוע החניקה בתל אביב – במהלך סוכות נרצחו בחנק על ידי שני מחבלים אחים מעזה שבעה אנשים בתל אביב, שלושה ברחוב ראשית חכמה 6 בשכונת שפירא וארבעה ברחוב יהודה הימית 4 ביפו. התברר שאחד הרוצחים היה סייען של כוחות הביטחון הישראלים, וכדי "לטהר" את שמו בעזה החליט לבצע את הרצח עם אחיו.
  30 בנובמבר – בפיגוע דריסה בחאן יוניס נדרס למוות מפעיל מזנון יהודי מגוש קטיף.

הערות שוליים 

ישראל: פיגועים
טרור פלסטיני
רשימות
שנות ה-1980 בישראל